EkBass/fiwiki-20250220-pages-articles huggingface dataset:
Howard Jacobson

Howard Jacobson (s. 25. elokuuta 1942 Manchester, Britannia) on brittiläinen kirjailija ja toimittaja. Hän on kirjoittanut humoristisia romaaneja, jotka usein keskittyvät Britannian juutalaisten ongelmiin. Jacobsonille myönnettiin vuonna 2010 Booker-palkinto romaanista The Finkler Question. Jacobson on luonnehtinut itseään ”juutalaisten Jane Austeniksi”, mutta sanoo ettei kuitenkaan ole perinteinen juutalainen. Kaunokirjallisuuden lisäksi hän kirjoittaa viikoittain kolumnia The Independentiin. Teksteissään hän on viime aikoina kritisoinut Israelin vastaisia boikotteja, ja siksi häntä on sanottu liberaaliksi sionistiksi. ==Palkinnot ja tunnustukset== *Booker-palkinto, 2010Kirjasampo.fi: Booker-palkinto Viitattu 2.7.2024. == Teokset== ;Romaanit * Coming From Behind, Chatto & Windus, 1983 * Peeping Tom, Chatto & Windus, 1984 * Redback, Bantam, 1986 * The Very Model of a Man, Viking, 1992 * No More Mister Nice Guy, Cape, 1998 * The Mighty Walzer, Cape, 1999 * Who's Sorry Now, Cape, 2002 * The Making of Henry, Cape, 2004 * Kalooki Nights, Cape, 2006 * The Act of Love, Cape, 2008 * ;Tietokirjallisuus * Shakespeare's Magnanimity: Four Tragic Heroes, Their Friends and Families (yhdessä Wilbur Sandersin kanssa), Chatto & Windus, 1978 * In the Land of Oz, Hamish Hamilton, 1987 * Roots Schmoots: Journeys Among Jews, Viking, 1993 * Seriously Funny: From the Ridiculous to the Sublime, Viking, 1997 ==Lähteet== ==Aiheesta muualla== *Audio: Writing Lab interview with Howard Jacobson, open2.net *Audio: Howard Jacobson in conversation on the BBC World Service discussion show The Forum *Let's see the 'criticism' of Israel for what it really is, an essay by Howard Jacobson in The Independent Luokka:Englantilaiset kirjailijat Luokka:Booker- palkinnon saajat Luokka:Vuonna 1942 syntyneet Luokka:Elävät henkilöt
Wiipurin valloitus

Wiipurin valloitus on vuonna 1919 ilmestynyt Heikki Nurmion ja Leonard Grandellin kirjoittama historiankirja, joka käsittelee Suomen sisällissodan Viipurin valloitusta. Kirja keskittyy lähinnä kenraalimajuri Wilkmanin armeijaryhmän toimintaan. Kirja nojautuu virallisiin asiakirjoihin ja raportteihin. Teos kuuluu käsitteeksi muodostuneeseen vapaussotakirjallisuuteen. Se oli ensimmäisiä sisällissodan kokemuksia sotilasjohtajien näkökulmasta kuvaavista teoksista ja esittelee Juha Hollannin tutkielmassaan esittämän arvion mukaan "valkoisen armeijan päättäväisyyttä, rohkeutta, kuria ja järjestystä". Kirja antaa sodasta romantisoidun kuvan. Kirja sisältää kuvituksen ja viisi karttaliitettä. == Lähteet == Luokka:Vuoden 1919 kirjat Luokka:Suomalaiset sotahistorian tietokirjat Luokka:Kirjat Suomen sisällissodasta Luokka:Viipurin historia
Klubi

Klubi voi tarkoittaa seuraavia: * klubi, kerho * klubi, yökerho * Klubi, Yleisradion draamasarja vuosilta 1998–1999 * Klubi, P. C. Rettig & Co:n entinen savukemerkki * Klubi, Helsingin jalkapalloklubi, suomalainen jalkapalloseura.
Ahopellava

Ahopellava (Linum catharticum) on pellavakasvien heimoon ja pellavien sukuun kuuluva kasvilaji. == Ulkonäkö ja koko == Ahopellava on yksi- tai kaksivuotinen ruohokasvi, jonka hento varsi on korkeudeltaan keskimäärin 5–25 senttimetriä. Ahopellavan nuput ovat nuokkuvia ja niistä avautuvat säteittäiset, viisiterälehtiset valkoiset kukat ovat halkaisijaltaan alle sentin mittaisia. Ahopellava kukkii kesä–elokuussa. Siemenet muodostuvat nelilokeroisiin siemenkotiin, joissa jokaisessa lokerossa on kaksi siementä. == Levinneisyys ja elinympäristö == Ahopellava kasvaa lehto- ja merenrantaniityillä sekä kuivilla kedoilla ja kallioilla. Kasvupaikkavaatimuksiltaan laji on kalkinsuosija. Suomessa ahopellava on osassa maata uhanalainen. Ahopellava on yleinen Ahvenanmaalla ja Manner-Suomen lounaisimmassa osassa, muualla Etelä-Suomessa harvinainen. == Lähteet == == Aiheesta muualla == * Suomen Lajitietokeskus: Ahopellava (Linum catharticum) * Kasviatlas 2022: Ahopellavan (Linum catharticum) levinneisyys Suomessa * Pinkka – Lajintuntemuksen oppimisympäristö: Ahopellava (Linum catharticum) * United States Department of Agriculture (USDA): Linum catharticum * Flora of North America: Linum catharticum Luokka:Pellavat
Stéphane Robidas

Stéphane Robidas (s. 3. maaliskuuta 1977 Sherbrooke, Quebec, Kanada) on kanadalainen uransa lopettanut jääkiekkopuolustaja, joka työskentelee Toronto Maple Leafsin organisaatiossa. == Pelaajaura == Robidasin varasi NHL:ään Montreal Canadiens seitsemännellä kierroksella numerolla 164 NHL:n varaustilaisuudessa vuonna 1995. Hän pelasi Montrealissa kaksi kautta vuosina 1999–2001 ennen siirtymistään Atlanta Thrashersiin waiver-listan kautta 4. lokakuuta 2002. Atlantasta hän siirtyi heti Dallas Starsiin vastineeksi kuudennen kierroksen varausvuorosta vuoden 2002 varaustilaisuuteen. Puolentoista Dallasissa vietetyn kauden jälkeen Robidas kaupattiin Chicago Blackhawksiin marraskuussa 2003. Tilalle Dallas sai Joe Klemnin ja neljännen kierroksen varauksen vuoden 2004 varaustilaisuuteen. Työsulkukaudella 2004–2005 Robidas pelasi DEL-joukkue Frankfurt Lionsissa. Elokuussa 2004 työsulun jälkeen Robidas palasi Dallasiin kaksivuotisella sopimuksella. Vuonna 2006 Stars teki Robidasin kanssa kolmivuotisen jatkosopimuksen, josta hänelle maksettiin 4,5 miljoonaa dollaria kaudesta. Kaudella 2008–2009 Robidas valittiin pelaamaan NHL:n tähdistöotteluun vaikka hänen leukansa oli murtunut. 4. maaliskuuta 2014 Robidas kaupattiin Anaheim Ducksiin, joka antoi tilalle neljännen kierroksen varausvuoron. Heinäkuun 1. 2014 Robidas teki kolmivuotisen 9 miljoonan dollarin sopimuksen Toronto Maple Leafsin kanssa. === Tilastot === 1997–1998 Fredericton Canadiens AHL 79 10 21 31 50 4 0 2 2 0 1998–1999 Fredericton Canadiens AHL 79 8 33 41 59 15 1 5 6 10 1999–2000 Montreal Canadiens NHL 1 0 0 0 0 – – – – – Québec Citadelles AHL 76 14 31 45 36 3 0 1 1 0 2000–2001 Montreal Canadiens NHL 65 6 6 12 14 – – – – – 2001–2002 Montreal Canadiens NHL 56 1 10 11 14 2 0 0 0 4 2002–2003 Dallas Stars NHL 76 3 7 10 35 12 0 1 1 20 2003–2004 Dallas Stars NHL 14 1 0 1 8 – – – – – Chicago Blackhawks NHL 45 2 10 12 33 – – – – – 2004–2005 Frankfurt Lions DEL 51 15 32 47 64 6 1 2 3 6 2005-2006 Dallas Stars NHL 75 5 15 20 67 5 0 2 2 4 2006–2007 Dallas Stars NHL 75 0 17 17 86 7 0 1 1 2 2007–2008 Dallas Stars NHL 82 9 17 26 85 18 3 8 11 12 2008–2009 Dallas Stars NHL 72 3 23 26 76 – – – – – 2009-2010 Dallas Stars NHL 82 10 31 41 70 – – – – – 2010–2011 Dallas Stars NHL 81 5 25 30 67 – – – – – 2011–2012 Dallas Stars NHL 75 5 17 22 48 – – – – – 2012–2013 HIFK SM-liiga 15 2 3 5 22 – – – – – Dallas Stars NHL 48 1 12 13 56 – – – – – 2013–2014 Dallas Stars NHL 24 4 1 5 12 – – – – – Anaheim Ducks NHL 14 1 4 5 8 3 0 0 0 2 2014–2015 Toronto Maple Leafs NHL 52 1 6 7 34 – – – – – 2015–2016 Toronto Maple Leafs NHL 0 0 0 0 0 – – – – – 16 kautta Yhteensä NHL 937 57 201 258 713 47 3 12 15 44 ==Lähteet== * * Luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1977 syntyneet Luokka:Elävät henkilöt
Italian 10. armeija

10\. armeija oli Italian kuninkaallisen armeijan yhtymä, joka taisteli toisessa maailmansodassa Pohjois-Afrikan sodassa. Armeija oli ryhmitetty Libyan itäosiin ja sen esikunta oli Kyrenaikassa. == Toinen maailmansota == Italian julistettua sodan liittoutuneille 10. kesäkuuta 1940 armeijaan kuului viisi divisioonaa. Ranskan antautuessa sen vahvuutta nostettiin Tunisiasta siirretyillä joukoilla. Vahvuus nousi kymmeneen divisioonaan ennen 9. syyskuuta alkanutta Italian hyökkäystä Egyptiin. Hyökkäykseen osallistui neljä divisioonaa sekä niin kutsuttu Malettin ryhmä, jotka neljässä päivässä etenivät noin 100 kilometriä. Hyökkäys pysäytettiin Sidi Barraniin, jonka jälkeen joukot kaivautuivat puolustukseen. Liittoutuneiden aloitettua joulukuussa vastahyökkäyksen, jonka viiden ensimmäisen päivän aikana tuhottiin linnoitetut tukikohdat ja ajettiin armeija pakosalle. Beda Fommin taistelussa pääosa pakenevista joukoista saarrettiin 6.–7. helmikuuta 1941 ja lopulta tuhottiin. == Lähteet == * Luokka:Italialaiset sotilasyksiköt toisessa maailmansodassa Luokka:Toisen maailmansodan armeijat
Jarret Stoll

Jarret Lee Stoll (s. 24. kesäkuuta 1982 Melville, Saskatchewan, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. == Tilastot == 1997–98 Edmonton Ice WHL 8 2 3 5 4 – – – – – 1998–99 Kootenay Ice WHL 57 13 21 34 38 4 0 0 0 2 1999–00 Kootenay Ice WHL 71 37 38 75 64 20 7 9 16 24 2000–01 Kootenay Ice WHL 62 40 66 106 105 11 5 9 14 22 JMM 7 0 2 2 6 2001–02 Kootenay Ice WHL 47 32 34 66 64 22 6 13 19 35 JMM 7 2 4 6 4 2002–03 Edmonton Oilers NHL 4 0 1 1 0 – – – – – 2002–03 Hamilton Bulldogs AHL 76 21 33 54 86 23 5 8 13 25 2003–04 Edmonton Oilers NHL 68 10 11 21 42 – – – – – 2004–05 Edmonton Roadrunners AHL 66 21 17 38 92 – – – – – 2005–06 Edmonton Oilers NHL 82 22 46 68 74 24 4 6 10 24 2006–07 Edmonton Oilers NHL 51 13 26 39 48 – – – – – 2007–08 Edmonton Oilers NHL 81 14 22 36 74 – – – – – 2008–09 Los Angeles Kings NHL 74 18 23 41 68 – – – – – 2009–10 Los Angeles Kings NHL 73 16 31 47 40 6 1 0 1 4 2010–11 Los Angeles Kings NHL 82 20 23 43 42 5 0 3 3 0 2011–12 Los Angeles Kings NHL 78 6 15 21 60 20 2 3 5 18 2012–13 Los Angeles Kings NHL 48 7 11 18 28 12 0 1 1 4 2013–14 Los Angeles Kings NHL 78 8 19 27 48 26 3 3 6 18 2014–15 Los Angeles Kings NHL 72 6 10 16 58 - - - - - 2015–16 New York Rangers NHL 29 1 2 3 20 - - - - - Minnesota Wild NHL 51 3 3 6 16 4 0 0 0 4 NHL yhteensä 872 144 244 388 618 97 10 16 26 72 == Lähteet == == Aiheesta muualla == * Luokka:Kanadalaiset jääkiekkoilijat Luokka:Calgary Flamesin varaamat pelaajat Luokka:Edmonton Oilersin varaamat pelaajat Luokka:Vuonna 1982 syntyneet Luokka:Elävät henkilöt
Kulapiiri

Kulapiiri on Uuden-Guinean itäpuolisilla Tyynenmeren koralli- ja tulivuorisaarilla toimiva seremoniallinen vaihtojärjestelmä, jossa henkilöltä toiselle siirretään seremoniallisia arvoesineitä. Kulapiirin tärkeimmän alueen muodostavat Trobriandsaaret, Woodlarksaari ja D'Entrecasteaux'nsaaret, mutta siihen kuuluu myös syrjäisempiä saaria.Burenhult 1994, s. 110 Kulapiirin rinnalla toimii laajempi vaihtoverkosto, jonka kautta kulkeutuu saarelta toiselle jokapäiväisiä tarvikkeita, kuten esimerkiksi kiviä, kotilonkuoria ja betelpähkinöitä. ==Kulapiirin synty== Kulapiirin tarkkaa ikää ei tiedetä, mutta se on mahdollisesti jopa 500 vuotta vanhaKennedy 1996, s. 90. Kulapiirin on arveltu syntyneen päivittäiskäyttöön tarvittujen tavaroiden vaihtotarpeesta, jonka rinnalle kehittyi sittemmin vaihtojärjestelmä arvoesineille, jotka olivat ystävyyden tai arvovallan symboleja.Burenhult 1994, s. 111 Koska sodankäynti eri ryhmien välillä oli aiemmin yleistä, kulapiiri tarjosi mahdollisuuden tarvikkeiden hankintaan muilta ryhmiltä vaikka näiden välillä olisikin vihamielisyyksiä. Kulapiiriä tutki ensimmäisenä puolalais-englantilainen antropologi Bronisław Malinowski vuosina 1915–1918. ==Kulapiiri== Kulapiirissa henkilöiden kesken vaihdetaan kahdenlaisia arvoesineitä. Soulava- eli bagiesineet ovat pitkiä lävistetyistä ja hiotuista Spondylus-kotilon kuorista valmistettuja koruja. Mwaliesineet ovat keilakotiloista valmistettuja käsivarsirenkaita. Soulavaesineitä vaihdetaan kulapiirissä mwaliesineisiin ja päinvastoin.Burenhult 1994, s. 110 Soulavaesineet liikkuvat kulapiirissä myötä- ja mwaliesineet vastapäiväänKennedy 1996, s. 89. Vaihtokaupassa saadut esineet luovutetaan edelleen jollekin toiselle ryhmälle. Kulapiirissä liikkuvia koruja ei koskaan pueta päälle, mutta ne ovat silti haltijalleen maineen ja arvoaseman symbolejaBurenhult 1994, s. 111. Joskus kulapiirissä kiertävä esine saattaa palata lähtöpaikkaansa vuosikymmenten kierron jälkeen. Kauan kiertäneet esineet ovat arvokkaampia kuin vähän aikaa kiertäneet. Lisäksi arvostettiin myös esineen laatua. Vaihtokauppaa keskenään tekevät henkilöt saattavat pysyä samoina koko elinikänsä. Jos kulapiirin jäsenet eivät olleet samalla saarella, piti tehdä kulamatka. Kulamatkoihin käytetään erityisesti näille matkoille suunniteltuja koristeltuja kanootteja. Kanoottien rakentamiseen, vesillelaskuun ja niillä purjehtimiseen liittyy erilaisia riittejä. Ne myös suojellaan pahoja henkiä ja avomeren vaaroja vastaan erilaisilla seremonioilla ja loitsuilla, joilla on tarkoitus myös saada hyvää onnea kulavaihdossa. Kulakanootissa on tavallisesti tilaa 7–14 henkilölle.Burenhult 1994, s. 111 Perinteisesti kulamatka tehtiin paikallisen päällikön johdolla ja mukana oli miehiä yhdestä tai useammasta kylästä. == Lähteet == * * === Viitteet === Luokka:Kulttuuriantropologia Luokka:49.5 Australian, Oseanian ja napamaiden kansojen kansatiede
Mike Grier

Michael James Grier (s. 5. tammikuuta 1975 Detroit, Michigan, Yhdysvallat) on yhdysvaltalainen uransa lopettanut jääkiekkoilija. Hän oli pelipaikaltaan laitahyökkääjä. Hän on ensimmäinen afroamerikkalainen NHL-pelaaja, joka on syntynyt ja koulutettu Yhdysvalloissa. ==Ura== St. Louis Blues varasi Grierin vuoden 1993 NHL:n varaustilaisuuden 219. pelaajana. Hän pelasi Saint Sebastianin koulussa, josta hän siirtyi Bostonin yliopistoon. Kaudella 1994–1995 hänet nimettiin Hockey Eastin tähdistöjoukkueeseen. Samana vuonna Edmonton Oilers sai Grierin ja Curtis Josephin NHL-oikeudet vaihdossa ensimmäisen kierroksen varauksiin. Yliopiston jälkeen Grier pääsi Oilersin jarruketjuun oikeaan laitaan. Hän teki 32 tehopistettä ja sai tehotilastoonsa lukeman +7. Grierin tehokkain kausi Edmontonissa oli 1998–1999, jolloin hän teki tehopisteet 20+24=44. Edmontonin aikanaan Grier muistetaan parhaiten Chris Simoniin kohdistetuista kommenteista. Hän antoi halventavia kommentteja Simonin ojibway-perinnöstä, mihin Simonin väitetään vastanneen rasistisilla kommenteilla ja lyömällä Grieriä mailalla. Vaikka sanoja ei ikinä varmistettu, Simon sai tapahtuneesta kolmen ottelun pelikiellon. Hän pelasi seurassa yhteensä kuusi kautta. Lokakuussa 2002 Grier myytiin Washington Capitals vaihdossa varausoikeuksiin. Grier ja Simon olivat yhtäkkiä samassa joukkueessa, kunnes Simon myytiin jälkeenpäin kaudella 2002–2003. Grier pelasi Washingtonin-aikanaan jarrukentässä, ja maaliskuussa 2004 joukkue myi hänet kesken kauden 2003–2004 Buffalo Sabresiin vaihdossa tšekkiläiseen Jakub Klepišiin. Kaudella 2005–2006 Grier teki 23 tehopistettä. Kaudeksi 2006–2007 Grier siirtyi vapaana agenttina San Jose Sharksiin, missä hän teki 16 maalia. Seuraavilla kahdella kaudella hänen pistemääränsä laskivat kymmenellä. Elokuussa 2009 Grier palasi Buffalo Sabresiin. Kaudella 2008–2009 Grier pelasi vain 62 ottelua, joissa hän saalisti 23 pistettä. Sama tahti jatkui myös seuraavalla kaudella. Grierin parhaimpana puolena pidettiin San Josen ja Buffalon aikoina alivoimapelaamista. Hän oli joukkueiden parhaimpia alivoimapelaajia. Grierin viimeiseksi kaudeksi NHL:ssä jäi kausi 2010–2011. Hän ilmoitti pelaajauransa päättymisestä joulukuussa 2011. Grier pelasi 14 kautta kestäneellä NHL-urallaan yhteensä 1 060 runkosarjaottelua ja teki 383 tehopistettä, 162 maalia ja 221 syöttöpistettä. Pudotuspeleissä hän pelasi 101 ottelua ja teki 28 tehopistettä, 14 maalia ja yhtä monta syöttöpistettä. 5\. heinäkuuta 2022 San Jose Sharks palkkasi Grierin toimitusjohtajakseen Doug Wilsonin tilalle. Grier on ensimmäinen tummaihoinen toimitusjohtaja koko NHL:ssä ==Maajoukkueura== Grier edusti Yhdysvaltoja nuorten maailmanmestatuuskilpailuissa vuonna 1995. Hän edusti Yhdysvaltoja myös vuoden 2004 MM-kilpailuissa, joissa hän voitti pronssia ja teki kolme tehopistettä. ==Lähteet== Luokka:Yhdysvaltalaiset jääkiekkoilijat Luokka:St. Louis Bluesin varaamat pelaajat Luokka:Vuonna 1975 syntyneet Luokka:Elävät henkilöt
Lotta ystäväni (elokuva)

Lotta ystäväni (Charlotte’s Web) on yhdysvaltalainen lastenelokuva vuodelta 2006. Elokuva perustuu kirjaan Lotta ystäväni. Elokuvan on ohjannut Gary Winick. Elokuvan pääosissa ovat Dakota Fanning, Julia Roberts ja Steve Buscemi. ==Ääninäyttelijät== ===Alkuperäiset=== ===Suomenkieliset=== ==Lähteet== *http://www.discshop.fi ==Aiheesta muualla== * Luokka:Vuoden 2006 yhdysvaltalaiset elokuvat Luokka:Yhdysvaltalaiset lastenelokuvat Luokka:Elokuvat porsaista Luokka:Lastenkirjoihin perustuvat elokuvat Luokka:Nickelodeonin elokuvat Luokka:Gary Winickin ohjaamat elokuvat Luokka:Elokuvat ystävyydestä
Propyleenikarbonaatti

Propyleenikarbonaatti (C4H6O3) on syklinen propyleeniglykolin ja hiilihapon esteri. Yhdistettä käytetään teollisuudessa muun muassa polaarisena aproottisena liuottimena. Yhdiste liukenee hyvin veteen ja moniin orgaanisiin liuottimiin. ==Valmistus== Propyleenikarbonaattia voidaan valmistaa synteettisesti hiilidioksidista ja propyleenioksidista 150–200 °C lämmössä ja 50-80 baarin paineessa. Katalyyttinä reaktiossa käytetään tetraetyyliammoniumbromidia. ==Käyttö== Propyleenikarbonaattia käytetään liuottamaan synteettisiä kuituja, liuottimena väri- ja kosmetiikka-aineissa sekä orgaanisessa synteesissä. Yhdiste on niin polaarinen, että se kykenee liuottamaan myös epäorgaanisia ja orgaanisia ioniyhdisteitä, esimerkiksi monia fotohappoja.Aldrich – Triarylsulfonium salt Lisäksi yhdistettä käytetään pehmentimenä muoveissa ja litiumparistoissa elektrolyyttien liuottimena. Propyleenikarbonaattiin liuotetuista alkalimetallisuoloista voidaan elektrolyysin avulla valmistaa metallimaisia alkuaineita, mikä ei onnistu vesiliuoksissa. == Lähteet == == Aiheesta muualla == *ChemBlink: Propylene carbonate Luokka:Esterit Luokka:Liuottimet
Blood Red Roses

Blood Red Roses on Uriah Heepin kappale vuodelta 1989. Se julkaistiin albumilla Raging Silence. Singlen b-puolena toimi kappale ”Rough Justice”, joka löytyy myös albumilta Raging Silence. Luokka:Vuoden 1989 kappaleet Luokka:Uriah Heepin kappaleet
Azzedine Brahmi

Azzedine Brahmi (; s. 13. syyskuuta 1966 Sétif) on algerialainen entinen yleisurheilija, joka kilpaili estejuoksussa ja keskimatkojen juoksussa. Hän edusti seuratasolla MC Algeria. Brahmi voitti pronssia 3 000 metrin estejuoksusta Tokion MM-kisoissa 1991 ajallaan 8.15,54. Hän sai samalta matkalta uransa aikana myös kaksi kultamitalia Afrikan-mestaruuskilpailuista sekä yhden kultaisen ja yhden hopeisen mitalin Välimeren kilpailuista. Brahmi osallistui olympialaisiin kahdesti, vuosina 1988 ja 1992. Hän sijoittui 3 000 metrin estejuoksussa kolmanneksitoista Soulin kisoissa 1988, mutta oli kahdeksas Barcelonassa 1992. Brahmi voitti maansa mestaruuden yhteensä neljä kertaa, kolmesti 3 000 metrin estejuoksussa ja kerran 1 500 metrillä. == Ennätykset == * 3000 m esteet: 8.11,27 (1992) == Lähteet == Luokka:Algerialaiset estejuoksijat Luokka:Algerialaiset keskimatkojen juoksijat Luokka:Vuonna 1966 syntyneet Luokka:Elävät henkilöt
Wikimania

Wikimania on vuosittainen kansainvälinen konferenssi Wikimedia Foundationin erilaisten wikiprojektien käyttäjille. Esitykset tarjoavat sosiaalisia ja teknisiä näkökulmia esimerkiksi Wikimedia-säätiön projekteihin, muihin wikeihin ja avoimen lähdekoodin ohjelmistoihin. Tapahtuma pyritään järjestämään eri puolilla maailmaa ja aktiiviset käyttäjät voivat hakea Wikimedia-säätiöltä stipendiä matkustuskulujen kattamiseen. Vuoden 2020 Wikimania-konferenssi Bangkokissa peruttiin koronaviruspandemian vuoksi. Seuraavat kaksi konferenssia järjestettiin verkkotapahtumina. == Wikimania- konferenssit == Tapaaminen Päivä Päivä Paikka Paikka Kävijöitä Lähde Esitykset, videot Tapaaminen Päivä Päivä Kaupunki Maa Kävijöitä Lähde Esitykset, videot Wikimania 2005 5.–7. elokuuta Frankfurt Saksa Wikimania 2006 4.–6. elokuuta Cambridge Yhdysvallat Wikimania 2007 3.–5. elokuuta Taipei Taiwan Wikimania 2008 17.–19. heinäkuuta Aleksandria Egypti Wikimania 2009 26.–28. elokuuta Buenos Aires Argentiina Wikimania 2010 9.–11. elokuuta Gdańsk Puola Wikimania 2011 4.–7. elokuuta Haifa Israel Wikimania 2012 12.–15. heinäkuuta Washington (DC) Yhdysvallat Wikimania 2013 7.–11. elokuuta Hongkong Kiina Wikimania 2014 6.–10. elokuuta Lontoo Yhdistynyt kuningaskunta Wikimania 2015 15.–19. elokuuta México Meksiko Wikimania 2016 21.–28. kesäkuuta Esino Lario Italia esitykset, videot Wikimania 2017 8.–13. elokuuta Montreal Kanada (noin 900) esitykset, videot Wikimania 2018 18.–22. heinäkuuta Kapkaupunki Etelä-Afrikka esitykset, videot Wikimania 2019 14.–18. elokuuta Tukholma Ruotsi esitykset, videot Wikimania 2021 13.–17. elokuuta Verkkotapahtuma Verkkotapahtuma esitykset, videot Wikimania 2022 11.–14. elokuuta Verkkotapahtuma Verkkotapahtuma esitykset, videot Wikimania 2023 16.–19. elokuuta Singapore ja online Singapore (paikalla), (etänä) esitykset, videot Wikimania 2024 7.–10. elokuuta Katowice ja online Puola (paikalla, 1. pv), (etänä, 1. pv) esitykset, videot (suureksi osaksi vasta tulossa) Wikimania 2025 6.– 9. elokuuta Nairobi Kenia Wikimania 2026 Pariisi (suunnitelma) Ranska (suunnitelma) ==Huomautuksia== == Lähteet == == Aiheesta muualla == Luokka:Wikimedia Luokka:Konferenssit
Karoline Nemetz

Karoline Nemetz (28. kesäkuuta 1958) on ruotsalainen yleisurheilija, joka kilpaili keski- ja pitkien matkojen juoksuissa. Hän voitti hopeaa 3 000 metrin juoksusta vuoden 1980 MM-kilpailuissa. Nemetz voitti urallaan yhteensä 18 maansa mestaruutta ja osallistui kuuteentoista kilpailuun Suomi-Ruotsi- maaotteluissa. Hän lopetti urheilu-uransa 24-vuotiaana vuonna 1982. == Lähteet == Luokka:Ruotsalaiset kestävyysjuoksijat Luokka:Ruotsalaiset keskimatkojen juoksijat Luokka:Vuonna 1958 syntyneet Luokka:Elävät henkilöt
Lissie

Elisabeth Maurus (s. 1982 Rock Island, Illinois), paremmin tunnettu taiteilijanimellä Lissie, on yhdysvaltalainen folk rock -laulaja. Hänen debyyttialbuminsa, Catching a Tiger, julkaistiin kesäkuussa 2010. Vuonna 2008 Lenny Kravitz näki Lissien MySpace-sivun ja kutsui hänet esiintymään Love Revolution Tour -kiertueelleen. Myöhemmin samana vuonna Lissien ja DJ Morgan Pagen yhteistyössä tekemä kappale ”The Longest Road” sijoittui neljänneksi Billboardin Hot Dance Club Songs -listalla. Deadmau5:n remix kappaleesta oli Grammy-ehdokkaana kategoriassa ”Best Remixed Recording, Non-Classical”. Lissie teki levytyssopimuksen Columbia Recordsin kanssa, ja hänen debyyttialbuminsa Catching a Tiger julkaistiin 21. kesäkuuta 2010. Toinen albumi, Back to Forever, julkaistiin 11. lokakuuta 2013. == Diskografia == === Albumit === * Catching a Tiger (2010) * Back to Forever (2013) * My Wild West (2016) * Castles (2018) * Carving Canyons (2022) === Singlet === * ”In Sleep” (2010) * ”When I’m Alone” (2010) * ”Cuckoo” (2010) * ”Further Away” (2013) * ”Sleepwalking” (2013) == Lähteet == == Aiheesta muualla == * Lissien kotisivut * Luokka:Yhdysvaltalaiset laulaja-lauluntekijät Luokka:Yhdysvaltalaiset kitaristit Luokka:Yhdysvaltalaiset countrymuusikot Luokka:Vuonna 1982 syntyneet Luokka:Elävät henkilöt
Hedlundia pseudofennica

Hedlundia pseudofennica, syn. Sorbus pseudofennica, on limipihlajien (Hedlundia) sukuun kuuluva uhanalainen puulaji. Se on ilmeisesti risteymäsyntyinen laji, jonka kantalajeista toinen on kotipihlaja (Sorbus aucuparia) ja toinen Hedlundia arranensis (syn. Sorbus arranensis). H. pseudofennica kasvaa vain Skotlannissa Arranin saarella, missä se on endeeminen. Saarella kasvaa myös kaksi muuta kotoperäistä pihlajalajia. Lajinimi pseudofennica tarkoittaa ”valesuomalaista”. == Lähteet == Luokka:Limipihlajat Luokka:Uhanalaiset kasvit Luokka:Äärimmäisen uhanalaiset lajit
Świna

Świna () on noin 16 kilometriä pitkä joki Puolassa. Se virtaa Oderinhaffista Itämereen Usedomin ja Wolinin saarten välissä. Świna on yksi Oderin kolmesta suuhaarasta Dzwinan ja Peenestromin ohella. Joki kuului ennen toista maailmansotaa Saksaan, ja se liitettiin vuonna 1945 Puolaan. == Aiheesta muualla == Luokka:Puolan joet
North Downs

thumb|North Downsin kukkulat Coxtonin lähellä. North Downs on kukkulajono Englannin kaakkoisosassa. Se on vajaat 200 kilometriä pitkä ja ulottuu Farnhamista Doveriin. Alueen poikki kulkee 246 km pitkä vaellusreitti.North Downs Way National Trail Reitti avattiin vuonna 1978.North Downs Way North Downsin maisemia arvostetaan dramaattisten kalkkikivijyrkänteiden ja suojaisien laaksojen takia. Kukkuloilla kasvaa pyökkiä, marjakuusta ja puksipuuta. Metsien lomassa on luonnontilaista nummea ja ruohikkoalueita. Kalkkipitoisella mailla kasvavilla niityillä elää harvinaisia hyönteislajeja ja harvinainen kämmekkälaji.Countryside and wildlife North Downs Way == Lähteet == == Aiheesta muualla == Luokka:Hampshiren maantiede Luokka:Kentin kreivikunnan maantiede Luokka:Surreyn maantiede Luokka:Englannin vuoret ja kukkulat
Teixeira Vitienes

Teixeira Vitienes on seuraavien henkilöiden sukunimi: * Fernando Teixeira Vitienes, espanjalainen jalkapallotuomari * José Antonio Teixeira Vitienes, espanjalainen jalkapallotuomari.
Steffy Forrester

Stephanie "Steffy" Forrester on kuvitteellinen hahmo TV-sarjasta Kauniit ja rohkeat. Hahmoa näyttelee nykyään Jacqueline MacInnes Wood. Steffyn isä on Ridge Forrester, jota näyttelee Thorsten Kaye, ja äiti Taylor Forrester (Hunter Tylo). Stephaniella oli myös sisko Phoebe (MacKenzie Mauzy), joka kuoli auto-onnettomuudessa sekä veli nimeltä Thomas Forrester (Drew Tyler Bell, myöhemmin Adam Gregory), nykyään roolissa nähdään (Pierson Fodé). Steffy sai nimensä isänsä äidin, Stephanie Forresterin (Susan Flannery) mukaan. Luokka:Kauniit ja rohkeat -sarjan hahmot
Ignaz Schiffermüller

Ignaz Schiffermüller (1727–1808) oli itävaltalainen luonnontieteilijä, joka tutki etenkin perhosia. Yhdessä Michael Denisin kanssa hän julkaisi luettelon Wienin alueen perhoslajeista. Schiffermüllerin ja Denisin kokoelma oli esillä Hofburgissa, missä se paloi vuoden 1848 vallankumouksen aikana. Osia Schiffermüllerin kokoelmista on esillä Wienin luonnonhistoriallisessa museossa. Perhosten värin määrittelyn vaikeus johdatti Schiffermüllerin tutkimaan myös värejä. Teos Versuch eines farbensystems esittelee Louis- Bertrand Castelin väriympyrän käytännön sovellusten lisäksi tietoja värjäämisestä.Ignaz Schiffermüller. Versuch eines farbensystems. Vienna: A. Bernardi, 1771 == Lähteet == Luokka:Itävaltalaiset tieteilijät Luokka:Vuonna 1727 syntyneet Luokka:Vuonna 1808 kuolleet
Herbert Lawford

Herbert Lawford (s. 15. toukokuuta 1851 – 20. huhtikuuta 1925) oli brittiläinen tennispelaaja, joka voitti Wimbledonin tennisturnauksen vuonna 1887. Hän voitti Oxfordin yliopiston nelinpelimestaruuden vuonna 1879. Wimbledonin kaksinpelin hän hävisi viisi kertaa. Hänet valittiin International Tennis Hall of Fameen vuonna 2006. ==Kaksinpelivoitot Grand Slam -turnauksissa== Vuosi Turnaus Vastustaja loppuottelussa Tulos 1887 Wimbledonin tennisturnaus Ernest Renshaw 1–6, 6–3, 3–6, 6–4, 6–4 == Lähteet == == Aiheesta muualla == * International Tennis Hall of Fame: Herbert Lawford Luokka:Brittiläiset tennispelaajat Luokka:Vuonna 1851 syntyneet Luokka:Vuonna 1925 kuolleet
Sian vesikulaaritauti

Sian vesikulaaritauti (lyh. SVD) on sioilla esiintyvä helposti leviävä virustauti, jonka aiheuttaja on enteroviruksiin kuuluva sian vesikulaaritautivirus. Tautia esiintyy hajanaisesti Euroopassa ja Aasiassa, mutta toistaiseksi sitä ei ole tavattu Suomessa . Sikojen vesikulaaritauti on tärkeä erotusdiagnoosi suu- ja sorkkataudille, sillä kyseisten tautien oireita ei voi erottaa toisistaan ilman tarkempia laboratoriokokeita. ==Oireet== Oireiden vakavuus riippuu tartunnanlähteestä, infektion aiheuttajaviruksen lajista ja sikojen elinympäristöstä . Yleensä tartunnat ovat oireettomia, mutta usein tartunnan saaneilla eläimillä on lievää kuumetta. Kuumeilua seuraa rakkuloiden muodostuminen sorkkiin, etenkin ruununrajan alueelle. Harvinaisempi oire on rakkuloiden esiintyminen myös pään alueella huulissa, kärsässä ja kielessä. Rakkulat saattavat aiheuttaa kipua jaloissa ja suussa, minkä vuoksi oireiksi voivat ilmestyä myös liikkumishaluttomuus, ontuminen ja syömättömyys. ==Lähteet== Luokka:Sikojen virustaudit
Halitoosi

Halitoosi eli pahanhajuinen hengitys tarkoittaa epämiellyttävää hajua suussa tai nenässä. Pitkäaikaisen tai toistuvan pahanhajuisen hengityksen lähteenä voivat olla ruoantähteet suussa, tulehdusprosessien eritteet ja hajoamistuotteet, kuivuva sylki ja lima tai keuhkojen kautta erittyvät haihtuvat yhdisteet. Selvästi yleisin syy on puutteellinen suuhygienia, jonka seurauksena suun bakteeritoiminta tuottaa pahanhajuisia rikkiyhdisteitä. Kyseessä voivat olla hampaiden, hammasvälien, kielen tai proteesien huono puhdistus, tai tulehdukset kuten hammasmätä ja ientulehdus. Myös nielurisojen rosoihin kerääntyvät proput tai kielen takapinnalle kertyvä kate voivat tarjota hajua aiheuttaville bakteereille kasvualustan.Pahanhajuinen hengitys (halitoosi), Lääkärikirja Duodecim, 16.2.2016, Osmo Saarelma Henkilö voi itse tottua omaan pahaan hajuunsa niin, että sen aistivat vain muut henkilöt. Pahanhajuista hengitystä voi hoitaa puhdistamalla hampaat ja hammasvälit, ikenet, proteesit ja kielen; välttämällä pahaa hajua aiheuttavien aineiden ja liiallisen proteiinin syömistä; ja torjumalla suun kuivumista esimerkiksi pastilleja tai purukumia nauttimalla. Kun muu ei auta, voi hakeutua lääkärin tutkimukseen, jossa selvitetään mahdolliset sairaudet sekä keuhkoputkiin ja ruokatorveen liittyvät ongelmat. ==Lähteet== Luokka:Suuhygienia
Nanna (sarjakuva)

Nanna on suomalaisen Tuuli Hypénin luoma strippisarjakuva, jonka päähenkilö on ihmismäinen kettu Nanna. Nanna syntyi Sarjis 2009 -kilpailuun, jossa se sai kunniamaininnan. Tämän jälkeen sarjaa julkaistiin Ilta-Sanomissa kuukauden kotimaisena sekä Turun Sanomissa. Ensimmäinen Arktisen banaanin kustantama Nanna-albumi ilmestyi vuonna 2010 ja toinen 2011. Vuonna 2011 sarja oli Sarjakuva-Finlandia-ehdokkaana. Nanna ilmestyi vuonna 2012 arkisin kahdeksassa suomalaisessa kaupunkilehdessä, jotka olivat Helsingin Uutiset, Vantaan Sanomat, Länsiväylä, Turkulainen, Tamperelainen, Seinäjoen Sanomat, Lappeenrantalainen ja Imatralainen. Sunnuntaisarjana Nanna ilmestyi Helsingin Sanomissa vuonna 2012. Samana vuonna ilmestyi kolmas albumi. == Hahmot == Tuuli Hypén: Nanna: Eläimen pelikirja, sivu 0 * Nanna: ihmismäinen naiskettu * Nannan äiti: tavallinen kettu * Veikka: tavallinen kettu, Nannan pikkuveli * Ritu: ihminen * Misse: ihmismäinen kollikissa * Lamiau: ihmismäinen naispuolinen kissa * Ritun mummi: ihminen == Albumit == * * * * * * == Lähteet == == Aiheesta muualla == * Matti Karjalainen: Kettumaisen hyvä sarjakuva. Kvaak.fi 10.09.2010. * Kimmo Rantanen: Kettutyttö ylioppilaskylässä. Turun sanomat 3.10.2010. * Harri Römpötti: Tyttökettu muuttaa kaupunkiin. Helsingin Sanomat 15.11.2010. * Janne Suominen: Sijoita sarjakuvaan! . Lumo 14.9.2010. * Sami Tammi: Nanna-kettu pinkaisi umpimetsästä lehtien sivuille. Yle Turku 24.2.2011. * Matti Karjalainen: Ketunhäntä kainalossa. Kvaak.fi 28.7.2011. * Kimmo Parikka: Tuuli Hypén ”piirtää kamaa” kettutyttö Nannasta. Kaarinan uutiset 24.9.2011. Luokka:Strippisarjakuva Luokka:Suomalaiset sarjakuvat Luokka:Kuvitteelliset ketut
Tuuli Hypén

Tuuli Hypén (s. 1983 Turku) on turkulainen sarjakuvataiteilija, jonka Nanna- sarjakuvaa on julkaistu albumeina ja sanomalehdissä, kuten Turun Sanomissa ja Helsingin Sanomissa. Sarjakuvien lisäksi Hypén on julkaissut kaksi lastenkirjaa, Veikan metsäretki (Arktinen banaani 2014) ja Veikka ja talvi (Arktinen banaani 2016). Hypén tekee kuvitustöitä muun muassa peleihin ja opettaa sarjakuvan piirtämistä.Jaana Pakarinen: Sarjakuvataiteilija Tuuli Hypén työskentelee unelma-ammatissaan – "Ei minusta tutkijaa tullutkaan" . Turun Sanomat 30.10.2019. Hypén on valmistunut filosofian maisteriksi kulttuurihistoriasta vuonna 2012. == Sarjakuva-albumit == * * * * * * * * * * == Kirjat == * * == Lähteet == Luokka:Suomalaiset sarjakuvantekijät Luokka:Vuonna 1983 syntyneet Luokka:Elävät henkilöt
Ernest Renshaw

Ernest Renshaw (3. tammikuuta 1861 Leamington Spa – 2. syyskuuta 1899 Waltham St. Lawrence) oli englantilainen tennispelaaja, joka voitti Wimbledonin tennisturnauksen vuonna 1888. Wimbledonin kaksinpelin häviävänä osapuolena hän oli neljä kertaa. Yhdessä kaksoisveljensä, William Renshawin kanssa hän voitti Oxfordin yliopiston nelinpelimestaruuden vuosina 1880 ja 1881 sekä Wimbledonin nelinpelimestaruuden viisi kertaa vuosina 1884–1886, 1888 ja 1889. Hänet valittiin International Tennis Hall of Fameen vuonna 1983. ==Kaksinpelivoitot Grand Slam -turnauksissa== Vuosi Turnaus Vastustaja loppuottelussa Tulos 1888 Wimbledonin tennisturnaus Herbert Lawford 6–3, 7–5, 6–0 == Lähteet == == Aiheesta muualla == * International Tennis Hall of Fame: Ernest Renshaw Luokka:Brittiläiset tennispelaajat Luokka:Vuonna 1861 syntyneet Luokka:Vuonna 1899 kuolleet
Kansallinen ylösnousemuksen puolue

Kansallinen ylösnousemuksen puolue (, käännetään myös: Nousevan kansan puolue) on Liettuassa toimiva keskusta-oikeistolainen puolue. Vuoden 2008 parlamenttivaaleissa vaalien alla perustettu puolue sai 16 paikkaa Seimasiin ja pääsi mukaan Andrius Kubiliuksen koalitiohallitukseen.Preliminary results of Election to the Seimas 2008 , Liettuan keskusvaalikomitea. Viitattu 13.10.2010. Puolue on yksi Kubiliusin johtaman nykyisen hallituksen hallituspuolueista. Puolueen puheenjohtajana toimii sen perustaja, televisiotähti Arūnas Valinskas. ==Lähteet== ==Aiheesta muualla== *Puolueen virallinen sivusto Luokka:Liettuan puolueet
Nevanlahti

Nevanlahti () on Pietarin edustalla sijaitseva lahti. Se on Suomenlahden itäisin osa ja kattaa Retusaaresta itään sijaitsevan vesialueen. Pietarin tulvapato erottaa lahden muusta Suomenlahdesta tulvien ehkäisemiseksi. Lahden pinta-ala on noin 329 km². Nevanlahden keskisyvyys on noin kolme metriä. Laivaliikennettä varten on ruopattu väyliä, joista syvin (11 m) johtaa Retusaarelta Ison Nevan suulle. Morskoi vokzal -matkustajalaivaterminaali sijaitsee Nevanlahden rannalla Vasilinsaarella. == Galleria == Kuva:Peterhof Fountains 03 - Neva Bay 01.jpg|Näkymä Nevanlahdelle. Kuva:Stroy-b-3.JPG|Pietarin padon rakennus. ==Lähteet== == Aiheesta muualla == Luokka:Suomenlahti Luokka:Venäjän lahdet Luokka:Pietari
Parafimoosi

Parafimoosi eli espanjalainen kaulus on harvinainen tila, jossa ahdas esinahka jää jumiin terskan taakse eikä sitä saada takaisin. Puristus aiheuttaa tällöin terskan turpoamisen.Tarpeellinen tabu - esinahka Jos tila jatkuu useita tunteja, siittimen pään verenkierto voi häiriytyä ja voi syntyä iskemia, joka hoitamattomana voi johtaa kuolioon. Tämän vuoksi tila vaatii välitöntä hoitoa.Espanjalainen kaulus ==Lähteet== Luokka:Uroksen sukupuolielimistön sairaudet
Live at Brixton Academy (Pendulumin albumi)

__NOTOC__ Live at Brixton Academy on Pendulum-yhtyeen konserttitallenne vuodelta 2009. Julkaisu sisältää samassa paketissa CD:n ja DVD:n, jonka ohjasi Paul Caslin. Livemateriaali tallennettiin Lontoon Brixton Academyssä 4.–5. joulukuuta 2008. == Kappaleet == === DVD === # Intro # Showdown # Fasten Your Seatbelts # Another Planet # Voodoo People (Pendulum Remix) # Propane Nightmares # 9,000 Miles # Midnight Runner # Mutiny # Blood Sugar # The Other Side # Different # Master of Puppets # Slam # Hold Your Colour # Tarantula # Granite # The Tempest # Credits === CD === # # # # # # # # # # # # # # # # == Yhtyeen kokoonpano == * Rob Swire – syntetisaattori, laulu * Gareth McGrillen – basso * Peredur ap Gwynedd – kitara * Paul Kodish – rummut * Ben Mount – MC == Lähteet == == Aiheesta muualla == * Albumi Pendulumin sivustolla * DVD:n traileri Pendulumin YouTube-kanavalla * ”Propane Nightmares” Pendulumin YouTube-kanavalla * ”Granite” Pendulumin YouTube-kanavalla Luokka:Vuoden 2009 konserttitallenteet Luokka:Pendulumin albumit Luokka:Musiikki-DVD:t Luokka:Konserttielokuvat
Alcatraz – kohtaloni

Alcatraz – kohtaloni (Murder in the First) on Marc Roccon ohjaama tositapahtumiin perustuva vuonna 1995 ensi-iltansa saanut elokuva. Elokuva kertoo nuoresta Henri Youngista, joka joutuu pikkurikkeestä vankilaan ja päätyy pahamaineiselle Alcatrazin vankilasaarelle. Young joutuu pakoyrityksessä toverinsa Rufus McCainin petoksen kohteeksi ja joutuu sen seurauksena kolmeksi vuodeksi eristyksiin, jossa hän vähä vähältä menettää mielenterveytensä. Päästyään eristyksistä hän tappaa McCainin vartijoiden silmien edessä. Young joutuu oikeuteen, ja käsittelyä pidetään muodollisuutena. Hänet tuomitaan kuitenkin vain taposta, ja valamiehistö tekee vetoomuksen Alcatrazin olojen ja johdon tutkimisesta. Young kuljetetaan Alcatraziin kärsimään tuomiotaan, ja hän kuolee pian sinne saapumisensa jälkeen. == Elokuva ja todellisuus == Tositapahtumiin verrattuna elokuvan käsikirjoitukseen on tehty muutoksia. Todellisuudessa Young oli vanha rikollinen, joka oli tehnyt murhankin. Hän vietti eristyksessä vain muutaman kuukauden ja tappoi McCainin vasta vuoden kuluttua, eikä filmissä esitettyyn tapaan heti päästyään eristyksestä. Ja toisin kuin elokuvassa, hän ei kuollut vankilassa pian sinne palattuaan, vaan kärsi vankilassa elinkautista murhasta vuoteen 1972, jolloin hänet vapautettiin, eikä hänen myöhemmistä vaiheistaan tiedetä mitään. Hän oli syntynyt 1918. Elokuvan valmistumisen jälkeen apulaisjohtaja, joka vastasi muun muassa Youngin oloista, tuomitaan virkavirheestä ja erotetaan. Myöhemmin myös eristyksissä pitäminen kielletään lailla. == Näyttelijät == == Lähteet == == Aiheesta muualla == * Luokka:Vuoden 1995 yhdysvaltalaiset elokuvat Luokka:Tositapahtumiin perustuvat elokuvat Luokka:Vankilaelokuvat Luokka:Warner Brosin elokuvat
Yleinen kielitutkinto

Yleinen kielitutkinto (YKI) on mm. suomen, ruotsin tai saamen kielen kielikoe, jonka järjestää vuosittain Jyväskylän yliopisto. Kokeeseen kuuluu suullinen ja kirjallinen osa, joiden arvosanat jaetaan kuuteen tasoon. Tasot vastaavat CEFR-järjestelmän tasoja alla esitetyllä tavalla. CEFR YKI A1 1 A2 2 B1 3 B2 4 C1 5 C2 6 Ulkomaalaisen on saavutettava vähintään taso 3 suomen tai ruotsin kielessä, jotta hän voi hakea Suomen kansalaisuutta. http://www.oph.fi/koulutus_ja_tutkinnot/kielitutkinnot/yleiset_kielitutkinnot/kielitaidon_osoittaminen_kansalaisuutta_haettaessa Yleisen kielitutkinnon voi suorittaa seuraavissa kielissä: englanti, espanja, italia, ranska, ruotsi, saame, saksa, suomi, venäjä. Kieliä on yhteensä 9 ja kahdeksassa niistä voi suorittaa testin kolmella eri tasolla. Italiassa sen sijaan on mahdollista suorittaa testi kahdella eri tasolla. Testit on tarkoitettu aikuisille. Tutkinnosta saa itselleen todistuksen, jossa arvioidaan testatun yleinen kielitaidon taso sekä erikseen kaikki testatut kielitaidon osa-alueet. https://www.jyu.fi/hum/laitokset/solki/yki/yleista/tietoakielitutkinnoista Testattavia aihealueita ovat tekstin ymmärtäminen, puheen ymmärtäminen, puhuminen ja kirjoittaminen. Kaikkien testin osien on oltava samalta tasolta. Perustasoon kuuluvat tasot 1 ja 2, keskitasoon 3 ja 4 sekä ylimpään tasoon 5 ja 6. Kuhunkin tasoon tarvittavat taidot on määritelty tasojen kuvauksissa. == Osakokeet == Tekstin ymmärtäminen sisältää erityyppisiä tekstejä kuten kirjeitä, viestejä, ilmoituksia, mainoksia, uutisia, artikkeleita ja kertomuksia. Tekstin ymmärtämisessä arvioidaan: * aihepiirin tai pääasian ymmärtämistä * taitoa päätellä sanojen merkityksiä tekstin perusteella * joidenkin yksityiskohtien ymmärtämistä. Kirjoittamisen testissä tehtävät ovat lyhyitä tai vähän pidempïä. Lyhyitä tehtävätyyppejä ovat esimerkiksi kortti ja viesti sekä pidemmät esimerkiksi kirje tai mielipide. Kirjoittamisen osiossa arvioidaan: * kykyä tuottaa lyhyt ja ymmärrettävä annetun ohjeen mukainen teksti. Puheen ymmärtämisen osuus sisältää viestejä, ilmoituksia, kuulutuksia, uutisia, tiedotuksia, mainoksia, keskusteluja tai haastatteluja eri aiheista. Tässä osiossa arvioidaan seuraavia seikkoja: * aihepiirin tai pääasian ymmärtämistä * kykyä päätellä sanojen merkityksiä kuullun perusteella * joidenkin yksityiskohtien ymmärtämistä. Puhumisen osuuden suoritus tallennetaan arviointia varten. Suomen ja ruotsin kielen osuudessa keskustellaan myös kasvokkain haastattelijan kanssa, paitsi keskitason kokeessa. Tässä osiossa arvioidaan seuraavia asioita: * kykyä viestiä ymmärrettävästi ohjeiden mukaan * kykyä puhua arkipäiväisistä asioista * kykyä puhua lyhyen valmistelun jälkeen tutusta aiheesta. https://www.jyu.fi/hum/laitokset/solki/yki/yleista/osat_aihealueet ==Lähteet== == Aiheesta muualla == * Tietoa yleisestä kielitutkinnosta Luokka:Kielikokeet
Strange Fruit

Strange Fruit on Abel Meeropolin salanimellä Lewis Allan kirjoittama ja Billie Holidayn vuonna 1939 levyttämä kappale. Sen aiheena on Yhdysvaltain etelävaltioissa tapahtuneet lynkkaukset. Kappaleen pohjana oli Meeropolin runo, jonka hän kirjoitti nähtyään valokuvan kahdesta Indianassa lynkatusta afroamerikkalaisesta. Runo julkaistiin ensimmäisen kerran opettajien ammattiliiton julkaisussa New York Teacher nimellä Bitter Fruit. Meeropol sävelsi runon lauluksi, jota alkuvaiheessa esitti ammattiliiton tilaisuuksissa Meeropolin puoliso Anne. Kappaleesta tuli New Yorkissa varsin suosittu, ja sen esitti muun muassa musta laulajatar Laura Duncan Madison Square Gardenilla. Keväällä 1939 Cafe Society -yökerhon omistaja Barney Josephson esitteli Meeropolin yökerhossaan esiintyvälle Bille Holidaylle. Meeropol lauloi kappaleen Holidaylle, joka otti sen ohjelmistoonsa jo muutamia päiviä myöhemmin. Holidayn levy-yhtiö Columbia Records kieltäytyi levyttämästä kappaletta, mutta antoi Holidaylle luvan levyttää sen Commodore Recordsille. Holiday levytti kappaleen 20. huhtikuuta 1939.Kappale oli laajalti esityskiellossa, mistä huolimatta se saavutti Billboardin Top 20 -listalla sijan 16. Vuosien varrella levyä on myyty yli miljoona kappaletta. Holiday suhtautui "Strange Fruitiin" omistavasti ja hänen muun muassa väitetään yrittäneen estää Josh Whitea esittämästä kappaletta. Hän myös väitti osallistuneensa kappaleen kirjoittamiseen ja että kappale olisi tehty juuri häntä varten. Meeropol suhtautui kuitenkin ymmärtäväisesti Holidayn yritykseen ottaa kunnia kappaleesta itselleen. ”Strange Fruit” valittiin Grammy Hall of Fameen vuonna 1978. Time valitsi sen vuonna 1999 vuosisadan kappaleeksi. == Lähteet == Luokka:Vuoden 1939 kappaleet Luokka:Rasismin ja ksenofobian vastaiset laulut Luokka:Yhdysvaltalaiset musiikkikappaleet
Shanghai Hongqiaon rautatieasema

Shanghai Hongqiaon rautatieasema () on rautatieasema Shanghaissa, Kiinassa. Rautatieasemalta on yhteys vieressä sijaitsevalle Shanghai Hongqiaon kansainväliselle lentoasemalle, josta kulkee Shanghain metron linja 2. Shanghai Hongqiao on Shanghai–Hangzhou- ja Shanghai–Nanjing-suurnopeusratojen kuten myös rakenteilla olevan Peking–Shanghai-suurnopeusradan pääteasema. Rautatieaseman kattorakenteisiin asennettiin 20 000 aurinkopaneelia, joiden pinta-ala on 61 000 neliömetriä. == Lähteet == thumb|left|Rautatieaseman odotushalli Luokka:Shanghain liikenne Luokka:Kiinan rautatieliikennepaikat Luokka:Shanghain rakennukset ja rakennelmat
Shanghai Hongqiaon kansainvälinen lentoasema

Shanghai Hongqiaon kansainvälinen lentoasema () on kansainvälinen lentoasema Shanghaissa, Kiinassa. Lentoasema sijaitsee Puxin alueella noin 13 kilometriä kaupungin keskustasta ja on lähempänä keskustaa kuin Shanghai Pudongin kansainvälinen lentoasema, joka sijaitsee 40 kilometriä keskustasta Pudongin alueella. thumb|300px|left|Ilmakuvanäkymä lounaasta. Iso kakkosterminaali ja osa Hongqiaon rautatieasemaa näkyy kuvan alalaidassa vasemmalla. Pienempi ykkösterminaali on lähellä kuvan keskustaa. Shanghain metron toisen linjan raideyhteys lentoaseman toiseen terminaaliin avattiin samaan aikaan kuin itse terminaalikin 16. maaliskuuta 2010. Loppuvuodesta 2010 kymmenes metrolinja yhdistää molemmat lentoaseman terminaalit. Lentoasema sijaitsee Shanghai Hongqiaon rautatieaseman vieressä, josta on suurnopeusjunayhteyksiä muihin kaupunkeihin. Shanghain metron toinen linja yhdistää Hongqiaon ja Pudongin kansainvälisen lentoaseman sekä kaupungin keskustan. == Lähteet == == Aiheesta muualla == Luokka:Shanghain liikenne Luokka:Kiinan lentoasemat Luokka:Shanghain rakennukset ja rakennelmat
Eritasoliittymä

Eritasoliittymä on liikenteen solmukohta, jossa tiet risteävät eri tasoilla ja jossa erityiset liittymä­rampit yhdistävät eri tasoissa kulkevat tiet toisiinsa. Tällöin jompi­kumpi teistä ylittää toisen risteyssiltaa pitkin. Eri­taso­liittymiä on varsinkin moottori- ja moottoriliikenneteillä, jotka eivät leikkaa muita teitä samassa tasossa. Liittymän vuoksi moottoriteillä ei käytetä liikennevaloja, vaan autot liittyvät suoraan moottoritielle liittymän kautta. Yleinen käytäntö on numeroida eritasoliittymät järjestyksessä tietystä alkukohdasta lukien. Esimerkiksi Suomessa E18-tie ja monet muut tärkeimmät moottoritieväylät ovat saaneet liittymänumeronsa. E18-tiellä, joka muodostuu valtateistä 1 ja 7 sekä kantateistä 40 ja 50, numerointi alkaa Turusta. == Katso myös == *Lakalaivan eritasoliittymä *Eritasoliittymien numerointi Tiedosto:Slussen.jpg|Slussen, eritasoliittymä Vanhan kaupungin ja Södermalmin rajalla Tukholmassa, Ruotsissa. Tiedosto:Viaduct in Puxi, Shanghai.jpg|Eritasoliittymä Puxin kaupunginosassa Shanghaissa, Kiinassa. Tiedosto:National roads 3 and 130 from air.jpg|Valtatie 3:n (E12) ja seututie 130:n liittymä Valkeakoskella. Tiedosto:Lakalaivan eritasoliittymä 1.jpg|thumb|Neljätasoinen Lakalaivan eritasoliittymä Tampereella. Liittymässä risteävät valtatie 3 (E12), valtatie 9 (E63) ja yhdystie 3495. Luokka:Tieinfrastruktuuri
Laituriovi

thumb|Laituriovet Vuosaaren metroasemalla Helsingin metrossa. Laituriovi on ovi asemalaiturin ja raiteen välissä juna- tai metroasemalla. Oviseinä voi eristää laiturin ja raiteen joko lattiasta kattoon tai vain osittain. Laituriovien ensisijaisena tehtävänä on estää asiaton pääsy raiteille. Suomessa ensimmäisenä laituriovet otettiin koekäyttöön Vuosaaren metroasemalla lokakuussa 2010. Helsingin metron automatisointisuunnitelmien myötä kaikille metroasemille oli tarkoitus rakentaa laituriovet, mutta ovien testauksessa havaittujen ylivoimaisten teknisten ongelmien vuoksi ne päätettiin asentaa ainoastaan uusille länsimetron asemille. Automatisoinnin kariutuessa laituriovia ei lopulta asennettukaan asemille lainkaan, ja Vuosaaren asemalta ovet poistettiin. == Lähteet == == Aiheesta muualla == Luokka:Rautatieinfrastruktuuri Luokka:Metroliikenne Luokka:Ovet
The Trammps

The Trammps oli yhdysvaltalainen disko- ja soulyhtye Philadelphiasta, Pennsylvaniasta. Yhtye tunnetaan erityisesti vuoden 1977 hitistään ”Disco Inferno”. Aliarvostetuksi katsotulla yhtyeellä oli yhteensä kolme Top 10 -hittiä Yhdysvaltain R&B-listalla; vuosien 1972–1978 välillä. Yhtye aloitti 1960-luvulla nimellä The Volcanos. Lopulta yhtyeen nimeksi kuitenkin tuli The Trammps ja 1970-luvulla kokoonpanoksi vakiintui Jimmy Ellis (laulu), Norman Harris (kitara), Stanley Wade (basso), Robert Upchurch (laulu) ja Earl Young (rummut). Yhtyeen ensimmäinen listalle noussut single oli Judy Garlandin alun perin 1930-luvulla esittämä kappale ”Zing! Went the Strings of My Heart”, joka nousi sijalle 17 Yhdysvaltain R&B-listalla; vuonna 1972. Vuonna 1976 ”Hold Back the Night” (sija 35.) ja ”That's Where the Happy People Go” (sija 27.) nousivat Billboard Hot 100 -listalle. Seuraavana vuonna 1977 ”Disco Inferno” muodostui yhtyeen suurimmaksi hitiksi sen noustua Billboardin listalla sijalle 11. Samojen vuosien 1976 ja 1977 albumeja Where the Happy People Go ja Disco Inferno on kutsuttu tanssimusiikin mestariteoksiksi. Sen sijaan vuonna 1978 ilmestynyttä The Trammps III -albumia ei pidetä yhtä onnistuneena julkaisuna. Yhtye hajosi 1980-luvun alussa. ==Diskografia== ===Studioalbumit=== * * * * * * * * * ==Lähteet== ===Viitteet=== Luokka:1970-luvun yhtyeet ja sooloartistit Luokka:Yhdysvaltalaiset diskoyhtyeet Luokka:Yhdysvaltalaiset soulyhtyeet
Hecatensalmi

Hecatensalmi () sijaitsee Kanadassa Brittiläisen Kolumbian provinssissa. Salmi rajautuu idässä mannermaahan, etelässä Kuningatar Charlotten salmeen, lännessä Kuningatar Charlotten saariin ja pohjoisessa Dixon Entrance -salmeen. Leveimmillään salmi on 140 kilometriä etelässä ja kapeimmillaan pohjoisessa 48 kilometriä. Salmen pituus on noin 260 kilometriä. == Historia == Salmen nimesi vuosien 1861–1862 välillä brittiläinen merikapteeni ja tutkimusmatkailija George Henry Richards käyttämänsä siipiratas-sluupin HMS Hecaten mukaan. Viimeisen jääkauden aikana (noin 10 000 – 13 000 vuotta sitten) veden korkeus oli nykyistä huomattavasti alempana, ja suurin osa Hecatensalmea oli kuivaa maata. Alue jäi veden alle noin 10 000 vuotta sitten jäätiköiden sulaessa ja nostaessa meren pintaa. == Lasisienet == Hecaten ja Kuningatar Charlotten salmien merenpohjassa elää erittäin harvinaisia sienieläimiin kuuluvia lasisieniä. Sieniriutat on rauhoitettu ja pohjatroolaus on kielletty suuressa osaa salmea. Osa riutoista on yli 9 000 vuotta vanhoja. Ennen kuin lasisieniä löydettiin Hecatensalmesta vuonna 1987, niiden luultiin kuolleen sukupuuttoon 100 miljoonaa vuotta sitten. == Lähteet == Luokka:Brittiläisen Kolumbian salmet